Trifed zelený a jedlo
Dobrý deň, 
Prosím Vás,syn 4r dostal tento sirup na dlhodobý kašeľ, v lekárni mi povedali, že môže zaťažovať žalúdok. Zabudla som sa spýtať, či je nejaká vhodná doba podávania sirupu vzhľadom na jedlo,aby sme nezaťažovali moc žalúdok. Okrem iného ešte aktuálne užíva Spirabel a Monkastu. Dakujem
Dobrý deň,
ďakujeme za Vašu otázku.
Pri súčasnom užívaní liekov Spirabel a Trifed Expektorant je riziko zvýšeného tlmiaceho účinku liekov na centrálnu nervovú sústavu. Lieky ako Trifed Expektorant, ktoré sa používajú na uľahčenie vykašliavania hlienu z dýchacích ciest nie je vhodné užívať tesne pred spaním. Večerná dávka sa odporúča užiť okolo 17 hodiny. Pokiaľ, je liečba liekmi Spirabel a Trifed Expektorant indikovaná lekárom, je potrebné aby bola dodržaná.
Sirup Trifed Expectorant môže kvôli obsahu sorbitolu spôsobiť tráviace ťažkosti a môže mať mierny preháňací účinok. Výrobca však neuvádza vzťah k jedlu, preto je možné užívať tento sirup pred aj po jedle.
Prajem skorú úľavu od ťažkostí.
S pozdravom
Mgr. Emma Halás Haluščíková